Els EUA: més de 100.000 casos, amb Nova York de «zona zero» - Diari de Girona\nEls EUA: més de 100.000 casos, amb Nova York de «zona zero»\nTrump firma el paquet econòmic més ambiciós de la història del país, amb més de 2 bilions de dòlars destinats a contenir l'impacte econòmic de la crisi provocada pel COVID-19\nagències 29.03.2020 | 00:11\nUna pacient amb coronavirus és atesa per sanitaris a l'estat de Nova York. REUTERS/Stefan Jeremiah\nUna pacient amb coronavirus és atesa per sanitaris a l'estat de Nova York.\nEstats Units va superar aquest divendres la barrera dels 100.000 casos de COVID-19, amb Nova York com a epicentre, mentre que el president Donald Trump va estampar la seva signatura en el major paquet d'estímuls econòmics de la història del país, per valor de més de 2 bilions de dòlars, per contenir l'impacte econòmic.\nSegons les dades de la Universitat Johns Hopkins, Estats Units ha registrat 101.657 infectats; seguit d'Itàlia, amb 86.498; i la Xina, amb 81.897. Pel que fa al nombre de morts, almenys 1.581 persones han perdut la vida als EUA a causa del coronavirus. L'estat de Nova York concentra més del 40% dels contagis documentats al país. Fins ahir hi havia confirmats 52.318 casos positius i 728 morts, amb més de 200 morts en les últimes 24 hores, segons ha anunciat el governador Andrew Cuomo.\nEn la seva actualització diària, Cuomo va explicar que des de divendres s'havien confirmat 7.681 nous casos a l'estat, més de la meitat dels quals a la ciutat de Nova York, l'urbs més poblada i més afectada per la malaltia a tot el país.\nMalgrat aquestes dades, durant la roda de premsa diària del grup de treball sobre coronavirus de la Casa Blanca, Trump va lloar la tasca del seu gabinet. «No estem jugant. Hem fet un gran treball, i no parlo sobre mi, sinó sobre Mike Pence, l'agència federal per a la gestió d'emergències i el cos de l'Exèrcit», va dir.\nTot i això, Trump va explicar també que estan estudiant la imposició de mesures de quarantena a Nova York, Nova Jersey i part de Connecticut per aturar la contagi del coronavirus.\nUn pla d'estímul històric\nEl president va rubricar divendres el major paquet d'estímul econòmic de la història del país, per valor de més de 2 bilions de dòlars, per contenir l'impacte econòmic de la pandèmia. El pla, que representa al voltant d'un 10% del Producte Interior Brut nord-americà, va ser recolzat a la Cambra de Representants, de majoria demòcrata, després de l'aprovació dijous al Senat, controlat pels republicans.\nEl paquet d'estímul fiscal és el triple del posat en pràctica el 2009 després de l'esclat de la crisi financera, que va ascendir a 700.000 milions de dòlars, i inclou una partida de prop de 250.000 milions, que es reservarà per efectuar pagaments directes de 1.200 dòlars a individus i famílies amb una renda menor de 75.000 dòlars a l'any, més 500 dòlars per a cada menor de 17 anys.\nAixí mateix, es disposen 350.000 milions en préstecs per a petites empreses i altres 250.000 milions per ampliar els beneficis per assegurança de desocupació. També atorga 150.000 milions de dòlars per donar suport a les autoritats locals i estatals, i altres 130.000 milions per reforçar el sistema sanitari, que en alguns llocs, com l'estat de Nova York, comença a estar saturat.\n«Expulsar el cul» del patogen\nMentrestant, el governador de Nova York, Andrew Cuomo, ha instat la població a «expulsar el cul» del patogen, «marcar la diferència i salvar vides» davant l'augment de casos i morts i fer front al pic que les autoritats preveuen.


La vacuna catalana genera més anticossos que la de Pfizer\nLa vacuna catalana genera més anticossos que la de Pfizer com a dosis de reforç\nCapgròs.com - ACN 15 de març de 2022 (13:49 CET)\nHipra investigarà ara en un nou estudi si passa el mateix amb els vacunats amb Astrazeneca\nLa vacuna de la farmacèutica Hipra d'Amer genera més anticossos que la de Pfizer com a dosis de reforç, segons els resultats preliminars de l'assaig clínic en el qual han participat més de 700 voluntaris en deu hospitals de tot Espanya.\nTal i com avança la Vanguardia i ha confirmat l'ACN, l'assaig ha detectat que en les persones que van rebre el tercer vaccí de Pfizer sis setmanes després de la segona dosis, la quantitat d'anticossos es va multiplicar per 67 catorze dies després d'administrar-se mentre que els que van rebre la d'Hipra, els van multiplicar per 147. A més, l'estudi també conclou que els efectes secundaris han sigut més lleus entre els que han rebut el vaccí de la farmacèutica gironina.\nAra, l'objectiu és determinar si passa el mateix amb els que han rebut AstraZeneca. En aquest sentit, l'Agència Espanyola de Medicaments i Productes Sanitaris (AEMPS) ha autoritzat un segon assaig clínic fase IIb, que seria complementari i que busca determinar i comparar els canvis en la immunogenicitat contra la variant òmicron en els voluntaris que han rebut dues dosis de la vacuna d'AstraZeneca i la d'Hipra com a dosis de reforç, enfront aquelles que han rebut com a reforç la de Pfizer.\nL'assaig es durà a terme en cinc centres hospitalaris de l'estat espanyol i es busquen uns 270 voluntaris que hagin rebut aquest vaccí i que no hagin passat la covid-19.\nLa farmacèutica preveu sol·licitar l'aprovació de l'EMA a l'abril.


Aquesta setmana reprenem dues activitats de promoció de la lectura adreçades als infants. BIBLIOCROMO 1 i 2. Per a petits fins a P5. Dos àlbums per col·leccionar cromos i fer lectures en família. BIBLIOTRAM. Adreçat a nens de Primària (de 1r fins a 6è). Agafa el tramvia de la lectura que et porta a conèixer diferents llibres i gaudir de moltes...\t[+] Ampliar notícia\nNOVA ACTIVITAT: BIBLIOCROMO\nAquest estiu els nens de P3, P4 i P5 podran gaudir d'un munt de lectures amb l'activitat BiblioCromo. Col·leccionaran cromos de personatges de contes que trobaran a la sala infantil de la biblioteca i aniran completant el seu àlbum. Lectura compartida en família per a submergir-vos en moltes aventures! Durant l'estiu, per l'aturada de l'activitat BiblioTram, obrim el BiblioCromo també als...\t[+] Ampliar notícia\nA partir del 17 de juny us podreu inscriure en la 8a edició de la BiblioCursa. El passat dimecres 5 de juny vam presentar l'activitat als alumnes de 3r de l'Escola Dr. Serés, que podran participar per primer cop en aquesta cursa lectora. Les inscripicions es tancaran el 12 de juliol i la BiblioCursa finalitzarà el 6 de setembre. El...\t[+] Ampliar notícia\nXXa FESTA DEL LLIBRE GEGANT\nEl primer dissabte de juny celebrem la 20a Festa del Llibre Gegant! Podeu anar preparant un conte curtet de temàtica lliure. Reserveu el dissabte 1 de juny a partir de les 5 de la tarda per poder gaudir d'aquesta festa. Una vintena de dibuixants il·lustraran presencialment els contes que haureu escrit. Hi haurà també música en directe amb el quartet...\t[+] Ampliar notícia\nCONCURSOS EN MARXA\nPosem en marxa la 14a edició del concurs de punts de llibre i la 2a edició del concurs de booktrailers adreçat als alumnes de l'Institut d'Alpicat. El termini per presentar els punts de llibre finalitza el 12 d'abril. Hi ha 3 categories infantils, la juvenil i la d'adults. Cada categoria consta de 2 premis. El termini per presentar els booktrailers finalitza el...\t[+] Ampliar notícia\nPLA RENOVE 2018\nLa biblioteca d'Alpicat ha pogut optar a les subvencions del Departament de Cultura de la Generalitat per a la renovació de mobiliari, senyalització i maquinari de les biblioteques públiques. D'aquesta manera, hem pogut portar a terme la senyalització íntegra de la biblioteca, hem canviat el mobiliari per ubicar la novel·la, el còmic i la viatgeteca i hem adquirit 6 tablets...\t[+] Ampliar notícia\nIV BIBLIONADAL FET A MÀ\nEs posa en marxa la quarta edició del concurs familiar de manualitats BiblioNadal Fet a Mà, en aquesta ocasió dedicat als trineus de Pare Noel. Podeu presentar el vostre treball del 3 al 21 de desembre. La votació popular començarà el 24 de desembre i finalitzarà l'11 de gener. Tots els trineus romandran exposats fins al 18 de gener, quan...\t[+] Ampliar notícia\nNOVA ACTIVITAT D'ANIMACIÓ A LA LECTURA\nEl proper dimarts dia 6 de novembre presentarem als alumnes de Primària de l'Escola Dr. Serés una nova activitat de promocio de la lectura i del fons infantil de la biblioteca. L'activitat es dirà BiblioTram i ha estat dissenyada per Albert Vidal. Cada participant haurà de completar targetes de lectura amb 8 llibres diferents per entrar als sortejos que es...\t[+] Ampliar notícia\nAcabem d'estrenar compte a Instagram! Ara sembla que ja estem presents a les xarxes més utilitzades. Ens podeu trobar a.... www.instagram.com/bibliotecadalpicat www.facebook.com/bibliotecadalpicat twitter.com/biblioalpicat Us volem tenir ben informats, així que entreu, remeneu i cliqueu! Feu-vos seguidors nostres! [+] Ampliar notícia\nCURSOS DE CATALÀ I ANGLÈS PER ADULTS\nA l'octubre reprenem els cursos de català impartits pel professor Ramon Mateu. Oferirem 2 nivells, el Bàsic 1 i el Bàsic 2 per a què puguin continuar els alumnes de la primera edició. Tindran una durada de 20 hores cadascun i es realitzaran a la sala infantil de la biblioteca de 9:30 a 11 i d'11 a 12.30. Cal inscripció...\t[+] Ampliar notícia


malgratcomunicacio.cat - Portal multimèdia de l'Ajuntament de Malgrat de Mar - Com serà el ple de la moció de censura?\n01-02-2017 / 08:20:09\n01-02-2017 / 08:33:27\nLa constitució de la Mesa d'Edat donarà el tret de sortida al ple de debat i votació de moció de censura. Aquesta mesa, que presidirà la sessió, estarà formada per la regidora de més edat, Ana Vega, el regidor de menys edat, Jofre Serret, i el secretari de l'Ajuntament. Ana Vega serà l'encarregada de llegir la moció de censura, que van presentar Junts per Malgrat, ERC, PDC i CUP el pasat 18 de gener.\nCarme Ponsa, la candidata a ocupar l'alcaldia, serà la primera en intervenir després de la lectura del text de la moció. Continuarà l'actual alcalde Joan Mercader. Finalment, es donarà la paraula als representants de tots els grups polítics municipals, l'ordre d'intervenció dels quals vindrà determinat pel nombre de vots que van obtenir en les eleccions de 2015 (PP, CUP, PDC, ERC, JxM i PSC). Al ple de debat i votació de moció de censura no hi ha torn de rèpliques, ni per al·lusions.\nEl següent pas serà votar de la moció. Cada regidor expressarà la seva voluntat (sí, no o abstenció) públicament i per ordre alfabètic. L'ordre serà: Núria Casajuana, Mireia Castellà, Paco Márquez, Raquel Martín, Ester Martínez, Ricard Núñez, Isabel Ortiz, Carme Ponsa, Ramir Roger, Miquel Àngel Ruiz, Oliver Sánchez-Camacho, Neus Serra, Jofre Serret, Ana Vega i Sònia Viñolas. L'últim en votar serà l'alcalde Joan Mercader.\nSi la moció prospera, la Mesa d'Edat proclamarà Carme Ponsa com a nova alcaldessa de Malgrat de Mar, que farà el jurament a la Constitució i a l'Estatut d'Autonomia de Catalunya. La regidora Ana Vega lliurarà la vara a Ponsa, que passarà a presidir la sessió plenària i farà la seva intervenció com a alcaldessa.\nSi la moció no prospera, és a dir, si no ha rebut el suport de la majoria del nombre de regidors que integren la corporació, es declararà rebutjada.\nple extraordinari moció de censura


NEGOCI Archives • TOTS ELS PIRINEUS · França, Espanya, Andorra\nAndorra té un problema de burocràcia molt important que està limitant la industria estrangera, ha dit Conxita Marsol, Cònsol Major d’Andorra la Vella\nConxita Marsol, Cònsol Major d’Andorra la Vella ens ha parlat sobre els problemes i els projectes principals de la capital d’Andorra.\nAl Pirineu, el nombre de mitjans digitals domina substancialment al nombre de mitjans impresos, va dir Ramon Grau, el president de Mitjans d’Informació i Comunicació (AMIC)\nLa Seu d’Urgell, ciutat catalana fronterera amb Andorra, va completar el 1r Congrés Interpirinenc de Mitjans de Proximitat, organitzat per l’AMIC, que pretén “posar en valor” la seva contribució a la dinamització territorial, pels vincles que s’estableixen entre els seus editors i el públic. El congrés va tancar després de reunir 180 …\nEl ministre Jordi Gallardo presenta les oportunitats de negoci a Andorra a la Fira Internacional d’Esmirna\nEl ministre de Presidència, Economia i Empresa, Jordi Gallardo, ha presentat aquest dijous 5 de setembre a la Fira Internacional d’Esmirna, a Turquia, les darreres oportunitats de negoci que ofereix Andorra, davant de representants de 39 països.\nConvidat pel govern turc, Gallardo ha mostrat a l’auditori principal, on se celebra la 88a edició …\nSempre he estat a favor d’un referèndum que inclogués tots els espanyols per decidir quines són les orientacions de Catalunya, ha dit Jean-Marc Pujol, alcalde de Perpinyà\nJean-Marc Pujol, advocat fiscalista de formació, ha estat elegit per a diferents càrrecs des de fa molt de temps a la ciutat de Perpinyà. En primer lloc, com a assistent i des de 2009 ha presidit l’ajuntament de la ciutat catalana com a alcalde. També és president de la comunitat urbana de la metròpoli mediterrània …


Gravació nou CD Simfònica de Cobla i Corda de Catalunya: 25 anys de Música Global\nLa setmana passada van ser uns dies molt intensos i emocionants. Com cada any, durant l'estiu, amb la Simfònica de Cobla i Corda de Catalunya gravem un CD que sempre estrenem a finals de novembre a l'Auditori de Girona. Fins ara, he tingut la sort de poder formar part dels últims 4 CD (tots ells disponibles a Spotify):\nLlull (òpera), 2018\nCançó d'amor i de guerra (sarsuela), 2017\nTossudament Llach (versions de cançons de Lluís Llach), 2016\nThe very best (barreja de cançons conegudes), 2015\nTots ells amb premis Enderrock com a millor disc de música clàssica.\nPels qui no coneixeu l'orquestra, us deixo un fragment del que apareix a la seva web:\n"Per iniciativa de Narcís Lagares i Josep Lagares, dos besaluencs enamorats de la nostra música, i amb l’impuls i el suport de FUNDACIO METALQUIMIA i de l'Auditori de Girona l’any 2008 va néixer LA SIMFÒNICA DE COBLA I CORDA DE CATALUNYA (SCCC), una formació musical inèdita integrada pels instruments de corda tradicionals d’una orquestra simfònica units al personalíssim so dels instruments de vent de la cobla. Oboès, flautes, clarinets i fagots són substituïts així per tibles, tenores, fiscorns i flabiols, sota el reconegut mestratge de La Principal de la Bisbal. Per arrodonir els colors i el ritme, LA SIMFÒNICA DE COBLA I CORDA DE CATALUNYA inclou també en el seu repertori instrumentacions per a arpa, piano i guitarra solista així com la corresponent secció de percussió."\nEl CD d'aquest any és molt especial, ja que es tracta d'un disc recopilatori que s'anomenarà Emociona't amb 25 anys de cançons. El recull està elaborat amb motiu del 25è aniversari de Música Global, la discogràfica gironina fundada per Salvi Cufí. El treball compta amb la col·laboració d'artistes com Manu Guix,Elena Gadel,Miki Núñez o Paula Giberga, els quals versionaran temes de Blaumut, Sopa de Cabra o Els Amics de les Arts, entre d'altres.\nPodeu llegir la notícia que es va publicar al Diari de Barcelona.\nEsperem que l'estrena del disc es pugui fer amb normalitat a l'Auditori de Girona a finals del proper mes de novembre i que ens hi poguem trobar. La veritat és serà un concert molt bonic amb música de compositors i grups catalans, molt coneguda i interpretada per gent que de ben segur que us són molt familiars!


Ben Remenat: Coca de Sant Joan\n22 de juny 2013\nNo se si aquesta és la recepta original de la coca de Sant Joan, però és la que faig jo des de fa molts anys.\nComparteixo la recepta amb vosaltres. La podeu fer sense facir o farcida de cabell d'àngel, crema, nata, melmelada, ...\nAvui dissabte hem fet les farcides amb cabell d'àngel i ja tenim la crema preparada per farcir les que farem demà diumenge.\nUna copa de cava i un tall de coca i a celebrar la revetlla!\nIngredients per a dos coques:\n70 grs de llevadura fresca\n650 grs de farina de força\nPinyons o ametlles filetejades\nCabell d'àngel, crema, ...\nDesfeu la llevadura en un bol amb una mica de llet tèbia. Afegiu una cullerada del sucre i una mica farina. Ho bateu fins aconseguir la textura d'una papilla espessa. Tapeu amb paper film i reserveu uns 20 minuts.\nEn un bol, bateu els ous amb el sucre, afegiu la mantega en textura pomada. A continuació ratlleu la pell de la llimona. Afegiu la massa que heu fet amb la llevadura i remeneu bé.\nPoseu la llet i un cop ben batut li afegiu la farina (on haureu afegit la sal), ajudant-vos d'un colador per a que no es facin grumolls. Depenent de la mida dels ous, podeu necessitar una mica més de farina.\nTreballeu bé la massa fins que no s'enganxi als dits. Si teniu un robot de cuina us anirà molt millor, perquè així evitareu posar més farina de l'estrictament necessària.\nFeu una bola amb la massa i la deixeu reposar en un bol tapada amb un drap fins que dobli de volum (a l'hivern 1 hora aprox, ara una mica menys de temps).\nDividiu la massa en dos porcions (recordeu que fem dos coques).\nCada porció la dividiu en dos. Aplaneu amb el corró una d'aquestes porcions i la poseu damunt d'una llauna. Farciu amb el cabell d'àngel.\nEsteneu al damunt l'altra part de la massa i tanqueu les vores.\nPinteu amb ou batut i decoreu amb les fruites i els pinyons. Podeu posar una mica de sucre pel damunt, unes quantes calories de més ja no importen.\nDeixeu reposar la coca uns 40 minuts, ja veureu que quasi dobla el seu volum.\nPoseu a coure al forn, previament escalfat a 160º durant 15 o 20 minuts, ja veureu quan agafa color la coca.\nPublicat per Núria Gómez Pujol a 19:03\nEtiquetes de comentaris: Cócs i pastes\nELS FRUITS SABOROSOS 22 de juny de 2013 a les 20:14\nT'ha quedat perfecte!! de pastisseria!\nMònica Tarradellas 25 de juny de 2013 a les 16:21\nNúria t'ha quedat genial! VA haver de ser una revetlla ben dolça!\nAna Blanca López 28 de juny de 2013 a les 8:54\nSigo viendo cocas de San Juan, y yo que me creía que me había quedado divina!!!,....y estoy viendo que todas son mejor que la mía, que estaba buenísima, pero la presentación la tengo que mejorar.\nNúria Gómez Pujol 28 de juny de 2013 a les 9:57\nAna, creo que tu coca no se queda atrás ni muchísimo menos. Sobre si estaba buena o no, no puedo opinar, porque Internet no permite hacer un "tast", però sobre la presentación, con el añadido del cava y las cintas de colores, te ha quedado preciosa.\nNúria de Benremenat.cat\nCócs i pastes (49)\nPostres amb fruita (9)\nVerdures i hortalisses (28)\nSípia estofada amb carxofes


Tanquen el museu etnològic creat amb polèmica per l'exrector de Montmajor - Regió7\nTanquen el museu etnològic creat amb polèmica per l'exrector de Montmajor\nEl mossèn de Navès va denunciar la desaparició d'uns pedrons que s'havia endut l'anterior capellà\n23·01·11 | 00:00\nA final del 2008, l'aleshores bisbe de Solsona, Jaume Traserra, assistia a la inauguració del museu etnològic de la rectoria de Montmajor, impulsat amb entusiasme pel llavors mossèn de la parròquia, Josep Maria Armesto. Ara, dos anys després, amb la recent marxa d'Armesto, els responsables actuals de la parròquia han començat a desmantellar un museu que no ha estat exempt de polèmica des de la seva creació.\nDe fet, la més sonada, segons ha sabut ara aquest diari, es va registrar l'abril passat, amb un enfrontament inclòs entre Armesto i el rector de la parròquia veïna de Navès, Ramon Alsina. Tot va començar quan Alsina va alertar de la de-saparició de dos pedrons de dues ermites de Navès, pedres en forma de creu que servien per marcar un límit territorial. Convençut que algú els havia robat, va denunciar-ne la desaparició als Mossos d'Esquadra, segons han confirmat a aquest diari fonts del cos policial. Els Mossos, al cap de poc, van saber que les dues peces, que estaven a l'exterior de les ermites, havien estat sostretes sense permís pel rector de Montmajor. Armesto va admetre l'autoria dels fets i va explicar que havia agafat els pedrons per al seu museu.\nAixò va derivar en un conflicte entre els dos rectors que es va resoldre amb el retorn de les pedres històriques, sense que hi hagués d'intervenir el bisbat. Així ho ha explicat el mateix Ramon Alsina. "Són pedres molt grosses que de cop i volta van desaparèixer, i per això vaig anar als Mossos". Admet que "em vaig enfadar amb el rector de Montmajor, però no el vaig voler denunciar". De fet, segons afegeix, "ell i jo no havíem tingut mai gaire relació, tot i ser veïns".\nEl museu, instal·lat a l'interior de la rectoria, recollia centenars d'eines de casa i el camp que tenien l'objectiu de radiografiar els costums i la forma de vida de la societat durant els últims segles. Per exemple, segons va explicar en el seu moment Armesto, contenia 200 destrals. El mossèn afirmava que havia anat recollint les eines gràcies a les entregues que li van fer diversos particulars.\nArmesto va marxar de la parròquia el novembre passat. Des d'aleshores, el museu és tancat i l'actual administrador de la rectoria, mossèn Ramon Viladés, ha explicat que ja s'ha començat a desmantellar. De fet, Viladés considera que "no és un museu, sinó un magatzem ple d'objectes mal posats sense inventariar, en un lloc molt petit. No és una cosa que es pugui visitar, perquè, tal com està, fa vergonya". Viladés afegeix que tots els propietaris originals de les eines "ja les han començat a venir a recollir", però que n'hi ha d'altres que se'n desconeix l'origen. Per això, diu, "farem venir un tècnic perquè digui què s'ha de guardar i què no. Les peces valuoses quedaran a dipòsit de l'Ajuntament i de la parròquia", explica Viladés.\nL'alcalde de Montmajor, Josep Maria Corominas, assegura que l'Ajuntament no va tenir res a veure amb la creació del museu, ni tampoc amb el seu desmantellament. "Era un tema personal de l'antic mossèn", comenta"


La vaga dels conductors d'autobusos de Tarragona podria tenir les hores comptades\nPreacord entre treballadors i EMT a Tarragona | Cedida\nAquest dimecres a la nit se celebrarà una assemblea per prendre una decisió final\nper Albert Fuertes 12/04/2022 17:55h\nEl passat dijous, els treballadors i conductors de l'Empresa Municipal de Transports (EMT) de Tarragona es concentraven a la plaça de la Font. Una manifestació que coincidia amb la segona jornada de vaga, que tenia un seguiment del 100%.\nUna manifestació on s'anunciava una vaga indefinida a partir del 19 d'abril, tot just quan finalitza la Setmana Santa. El portaveu del comitè d'empresa, Antonio Chacón, reclamava contractar més conductors i reivindicava una reestructuració de la plantilla.\nDesprés de diverses jornades de vaga, tal com informa NacióDigital Tarragona, les negociacions entre treballadors i i la direcció de l'empresa van en bon rumb.\nAquest dimecres a la nit hi haurà la decisió final | ACN\nLa vaga, amb les hores comptades\nSegons informa el citat mitjà, aquest pròxim dimecres a la nit hi haurà una assemblea dels treballadors de l'EMT de Tarragona. Una trobada on es posaran sobre la taula les condicions del preacord al qual s'ha arribat amb la direcció de l'empresa, encapçalada pel conseller Jordi Fortuny.\nEn cas d'arribar a un acord definitiu i ratificar la decisió d'aquest, es tirarà enrere la vaga indefinida que s'havia anunciat a partir del dia 19 d'abril. Un anunci que dona aire a l'EMT de Tarragona després de les aturades i jornades de vaga que s'han fet durant aquests últims dies.\nEl preacord que s'ha arribat entre ambdues parts comptarà amb algunes de les reclamacions que es feien des dels treballadors de l'empresa. Segons NacióDigital, en aquest sentit hi haurà l'estructuració de la plantilla que es reclamava des de la part dels treballadors.\nA més d'aquesta reestucturació, també es vol resoldre les diferències salarials que hi ha entre els treballadors abans de final d'any. L'EMT també vol posar solució a la falta de conductors dels autobusos que hi ha ara mateix i, per això, s'han marcat un període d'un mes i mig per fer-ho possible.\nUnes condicions que arriben després de començar les primeres aturades, en aquest cas parcials, el passat 22 de febrer. Unes jornades de vaga que es feien en dies alterns i prestant uns serveis mínims, aproximadament d'un 45%, a la ciutadania de Tarragona i persones que venien a la ciutat. Ara, sembla que està a punt de finalitzar.\nAnar a portada Última hora Tarragona Última hora autobusos\nLa torre elèctrica del passeig Torroja de Tarragona, a punt de ser història\nTarragona ajuda infants que han patit abusos amb una innovadora teràpia amb gossos


Unió Esportiva Olot » Abel Solé, l’adéu d’un mite\nAbel Solé Planas (Olot, 17/03/1981) és d’aquells jugadors de club que ja no queden en el futbol modern. Excepte una petita etapa de dos anys al Peralada (2004-2006), l’Abel ha complert tota la seva trajectòria a la UEO, erigint-se com l’home amb més partits en la història del club (437), superant un altre dels mites dels anys vuitanta, Martí Gratacós (419). Solé es va formar en les categories inferiors del nostre club i com a juvenil ja va debutar amb el primer equip. A principis del 2000 eren temps difícils per a la UEO i a l’Abel li va sortir l’oportunitat de jugar a Tercera Divisió amb el CF Peralada. Amb l’entrada de l’actual junta directiva, amb Joan Agustí al capdavant, el projecte va prendre ambició i seriositat, i el capità va decidir fer uns quants salts endarrere per començar de zero a Primera Regional. També van ser uns anys complicats, ja que l’ascens es resistia, però un cop es va pujar a Preferent la progressió ja va ser imparable. Amb Nitus Santos a la banqueta i amb Roger Vidal com a company inseparable al doble pivot, l’Abel va anar superant categories a mesura que el club també anava creixent amb ell. De companys de viatge, uns quants. Des del seu germà Cesc, Dot, Freixa, Serra, Berga, Villaplana… fins als Carlos Martínez, Coro, Héctor, Jose o Uri Santos. Tots van contribuir a l’enlairament de l’Olot i ell, amb el braçalet de capità, en va ser el cap visible. De Preferent a Primera Catalana i d’aquí a Tercera Divisió, retornant a la categoria històrica del club. I com no, el primer ascens a Segona B amb la golejada contra l’Arandina (5-1), que va acabar de despertar els volcans. I l’Abel, tallant el bacallà i remenant les cireres, tant dins com fora del camp.


Tècniques de relaxació física i mental\nEnsenyar a relaxar el cos, guiar la ment i fer projeccions mentals per tal de desenvolupar el poder de l'autosuggestió.\nEs tracta d'un seguit de recursos senzills i efectius per aconseguir un bon nivell d'autocontrol, per exemple vers un procés ansiós, d'insomni, estres, problemes d'adaptabilitat al dia a dia...\nQuan tenia uns 20 anys, vaig tenir una companya de facultat que em va parlar d'aquest tema. A partir d'aquell moment vaig començar a llegir molta biografia sobre control mental i sofrologia, i vaig contactar amb un professional libanès que em va ensenyar el poder de l'autosuggestió; és a dir, com dirigir els pensaments de forma conscient.\nDes d'aquell moment, sempre he tingut present la importància de saber quins tipus de pensaments preferents té el pacient amb qui començo a treballar, així com ajudar-lo a substituir-los per d´ altres més adients d'acord amb la seva problemàtica de base.\nCrec que tots estarem d'acord en considerar la importància que té la nostra ment en la nostra vida, però el que no sempre tenim en compte és que no convé deixar que aquest mono diàleg intern faci el que li vingui de gust durant tot el dia. L'hem de saber guiar cap on ens interessi en cada moment, i més si ens adonem que el patim, perquè ens ataca amb pensaments negatius i autodestructius; bé, millor dit, som nosaltres mateixos qui ens ataquem amb ells.\nCal prendre consciència doncs, de que els pensaments no són qualsevol cosa. Tenen un gran poder vers el nostre estat emocional i físic.\nTot i que no els podem veure, són formes mentals que es tradueixen i es materialitzen en estats concrets que poden ser positius o bé negatius, segons el seu contingut.\nTot pensament té una projecció que arriba tant al nostre cos emocional com al físic, i de les característiques d'aquestes projeccions depèn com ens sentim emocionalment i com ens trobem físicament.\nLes tècniques de relaxació i d'autosuggestió física i mental, permeten aprendre a decidir i dirigir els pensaments des del conscient i a favor nostre, sempre tenint l´ aprenentatge de la respiració conscient i de la distensió física com a punts de partida.


CaixaBank concedeix 96 milions a les empreses gironines el primer semestre - Diari de Girona\nDiari de Girona » Economia » Notícies de Figueres\nCaixaBank concedeix 96 milions a les empreses gironines el primer semestre\nLa xifra representa un increment d'un 18% respecte al mateix període del 2016\nddg 05.08.2017 | 01:36\nCaixaBank ha concedit crèdits per valor de 96 milions d'euros a les empreses de les comarques gironines durant el primer semestre del 2017. Aquesta xifra representa un increment d'un 18% respecte al mateix període de l'exercici anterior. Aquests préstecs, adreçats a petites, mitjanes i grans empreses de la demarcació de Girona, s'han destinat principalment a inversions per al creixement dels seus negocis.\nA més d'aquests préstecs, CaixaBank ofereix a les empreses diverses línies de finançament especialitzat, com factoring, confirming o renting, per garantir les necessitats de circulant com les inversions a llarg termini.\nDe gener a juny d'aquest 2017 s'han formalitzat noves operacions de finançament del circulant a les empreses gironines per valor de 274 milions, xifra un 7% superior a les operacions tancades al mateix període del 2016.\nAquestes xifres confirmen, segons el director territorial de CaixaBank a Catalunya, Jaume Masana, que les empreses continuen sent un dels motors destacats del creixement econòmic. Masana assegura que l'activitat exportadora i la internacionalització de les empreses de la zona està sent decisiva en la recuperació de l'economia de les comarques gironines.\nCaixaBank posa disposició de les empreses gironines tres centres especialitzats per donar resposta, exclusivament, a empreses,en els centres, ubicats a Girona, Figueres i Cassà de la Selva.


Apartment in Siofok 1 Siófok Hongria - Ofertes d'hotels amb els MILLORS DESCOMPTES EN LÍNIA Atenció al Client\nApartment in Siofok 1Apartament-, Fokihegy, Siófok, Hongria, 8600 - Veure al mapaApartment in Siofok 1Veure més fotosVeure més fotosVeure totes les 30 fotos\nTant si es tracta d'un viatge de plaer com si és de negocis, Apartment in Siofok 1 és una elecció d'allotjament magnífica quan visiten Balatonlelle. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Apartment in Siofok 1 és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de aparcament de cotxes, habitació familiar. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb piscina privada, banyera hidromassatge, aire condicionat, servei de despertador, escriptori a cada habitació. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Balatonlelle, el Apartment in Siofok 1 és el lloc perfecte per una estimulant i emocionant escapada.


Circular CAT/EBA 23/2018 Funcions dels entrenadors oficials i participants en els Campionats d'Espanya\nDarrera actualització el 11 Juny 2018\nDefinició de les funcions de l'entrenador oficial i participants de la Federació Catalana d'Escacs, en els Campionats d'Espanya.\n1) Diferents situacions que ens trobem i com actuarem:\n1.1 Designació d'entrenadors oficials.\nL'entrenador oficial designat per la FCE atendrà als esportistes classificats i els integrants del grup de tecnificació (no els alumnes de tutoria ni classes obertes) de la FCE, que\nen principi seran els que millors opcions esportives tindran. En el cas de que algun esportista Open, estigui fent un bon torneig els entrenadors i delegats valoraran la incorporació d'aquest esportista a l'entrenament.\n1.2 Coordinació amb altres monitors.\nAlguns participants (siguin classificats, tecnificació o en mode Open) assisteixen amb\nmonitors personals com a suport, és una cosa positiva que hem d'aprendre a coordinar, ja que la descoordinació i falta d'instruccions al respecte ha ocasionat en el passat perjudicis i/o confusions, en comptes d'ajudar al participant.\n2) Reglament i funcionament dels entrenadors i delegats:\n2.1 El delegat/s dins la sala es faran càrrec de tots els nens/es catalans, tant siguin tecnificació, classificats o open. Un cop fora de la sala els delegats només es faran càrrec dels esportistes que tenen al seu càrrec.\n2.2 Acordar un horari i un lloc d'entrenament estàndard amb els esportistes al seu càrrec. El lloc ha de ser privat, habitualment l'habitació del propi entrenador.\n2.3 Preparació tècnica de les partides. En una jornada doble l'entrenador podrà decidir no\npreparar alguna de les partides en què no hi hagi informació rellevant dels rivals, perquè l'esportista pugui descansar.\n2.4 Anàlisi tècnica de les partides. En una jornada de ronda doble, l'entrenador podrà decidir no analitzar si les partides s'allarguen, perquè l'esportista pugui descansar.\n2.5 Resoldre els dubtes tècnics dels esportistes al seu càrrec al llarg de tota la competició.\n3) Assignació d'entrenament:\n3.1 Si un participant assisteix en modalitat Open sense monitor personal, no té dret a\nentrenador oficial. No obstant això, el delegat i entrenadors, estaran pendents de la seva participació i podran decidir la seva incorporació en funció dels seus resultats.\n3.2 Un esportista amb dret a entrenador oficial, en el cas de tenir un mal campionat, es pot deixar de preparar, per poder atendre amb més temps els esportistes que tenen opcions.\n3.3 Si un participant assisteix en modalitat Open amb entrenador personal, no té dret a\n3.4 Si un esportista classificat o de tecnificació assisteix amb entrenador personal, es considerarà que renúncia a l'entrenament oficial i s’intentarà arribar a una entesa de com ajudar-lo entre els entrenadors.\n3.5 Si un esportista ha fet el pagament per tenir un entrenador de la FCE, gaudirà d’assessorament tècnic totes les rondes del Campionat.\n4) Enfrontaments entre catalans:\n4.1 Per regla general, en el cas que es produeixi un enfrontament entre esportistes de la Delegació Catalana, l'entrenador oficial s'inhibeix de preparar a cap dels esportistes, ja siguin classificats, de tecnificació o esportistes Open.\n4.2 En cas d'enfrontament entre dos catalans i que un d'aquests dos esportistes tingui el seu entrenador personal present al campionat, l'esportista classificat o de tecnificació, sí tindrà dret a entrenament amb l'entrenador oficial.\n5) Consells per millorar el rendiment:\n5.1 En el cas de consultar entrenadors particulars via on-line o telefònica, s'aconsella no contradir l'entrenament obtingut per l'entrenador oficial. Millor aprofundir amb la preparació obtinguda. En cas contrari seria motiu suficient per quedar fora de l'entrenament amb l'entrenador oficial.\n5.2 És molt important que les jornades de descans, tot i fer turisme, platja, piscina, etc..., es tingui en compte que els nens han de tenir estones de relaxació.\n5.3 Es recomana que les jornades de descans no s'aprofitin per jugar a ràpides, ja que això no es cap benefici per l'esportista.\n5.4 És molt important l'ajuda dels familiars per obtenir un bon rendiment i funcionament de tota l'expedició.\nComissió d’Escacs Base


Tencarola B & B Selvazzano Dentro Itàlia - Ofertes d'hotels amb els MILLORS DESCOMPTES EN LÍNIA\nVeure tots els 8 allotjaments a Selvazzano Dentro.\nVia Don Bosco, 86, Selvazzano Dentro, Selvazzano Dentro, Itàlia, 35030 - Veure al mapa\nTant si es tracta d'un viatge de plaer com si és de negocis, Tencarola B & B és una elecció d'allotjament magnífica quan visiten Tencarola. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Tencarola B & B, l'excelent servei i instal.lacions superiors faran de la vostra estada una experiència inoblidable. Els clients de l'hotel poden gaudir de servei de bugaderia, neteja en sec, àrea de fumadors.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent jardí. Sigui quina sigui la seva raó per visitar Tencarola, el Tencarola B & B és el lloc perfecte per una estimulant i emocionant escapada.\nTots els tipus de viatgers (20) Parelles (3) Viatgers en solitari (11) Famílies amb infants petits (3) Grups (3)\nAllotjaments a Selvazzano Dentro


Inaguració del Casal Popular l'Esquerda de Granollers - Joan Camp\nInaguració del Casal Popular l'Esquerda de Granollers\n15-12-2005 | 19:00 h\nAquest divendres dia 16 de desembre s'inaugura a Granollers el Casal Popular l'Esquerda. Es farà una obertura de portes a les 6 de la tarda amb brindis amb cava per a tothom i es presentarà el casal. A les 9 de la vesprada es farà un sopar de tapes al casal mateix i a les 11 de la nit s'anirà al bar del Teatre Auditori de la ciutat on actuarà Cesk Freixas (Cantautor), Vidal & Marquès Duet (Jazz Granollerí) i s'acabarà amb una Jam Garrotinera (Anima't a cantar garrotins!).\nEl projecte sorgeix arrel d'un grup de joves d'Acció Cultural de Joves de Granollers que decideixen fer un pas endavant i dotar l'Esquerra Independentista (EI) d'un espai seriós, pròpi i autònom per a poder desenvolupar el munt d'iniciatives que estàn sorgint del jovent granollerí.\nDe fet, darrerament -en paraules de la gent del propi casal- podem afirmar l'enorme creixement que han experimentat els moviments socials a la capital del Vallès especialment, i que al mateix temps d'enfortir-se i crear un autèntic teixit associatiu han evidenciat (i ho han denunciat amb força) la manca d'espais a la ciutat. El màxim exponent ha estat l'assemblea de resistència, que ha realitzat tres okupacions en poc més d'un any i que encara ara continua reivindicant. I és en aquest context on l'Esquerra Independentista assumeix crear un casal sumant-se a una dinàmica que ha revolucionat totalment el dia a dia de Granollers els darrers dos anys.\nLes espectatives són bones: un espai molt ben habilitat i acondicionat, un veïnat comprensiu i dialogant, expectació en una ciutat no acostumada als nous canvis i una cinquantena de socis/es sense ni tant sol haver obert encara el casal. L'assemblea assegura estar molt ilusionada i amb energia per obrir definitivament després de un mes de feina al local i 8 mesos de finançament i preparació del projecte.\nL'Esquerda es defineix com un casal amb un clar compromís polític des d'on difondre la idea d'uns Països Catalans sense classes, sense opressió sexual o de gènere, respectuosos amb l'entorn i amb un sistema econòmic just i sostenible. I ho volen fer oferint el màxim de productes coherents amb el nostre tarannà, organitzant tot tipus d'activitats o simplement donant un altre punt de vista amb premsa, llibres o material alternatiu a l'oficial.\nEsperen poc a poc anar arrelant al veïnat i a la ciutat, alhora que establir relacions amb tota mena d'entitats o col·lectius per tal de vertebrar d'una vegada per totes un autèntic teixit popular que tant troben a faltar totes les entitats o assemblees locals i normalment aïllades entre elles.


Penedesfera » Magraner vermell de flors\n« Les capitals de l’Eix Diagonal plantegen treballar una promoció conjunta\nUn nen de dos anys… parla tres idiomes i sap comptar fins a mil »\n«Com la flor de la magrana, / queia bé al bosc i al jardí… / …des de Nàpols a Marsella / no floria un port sense ella, /era en terra flor vermella, / en la mar coral del fi».\nJoan Margarit l’ha comparat amb els últims moments de la posta del sol:\n«Sols queden breus esclats als llocs més alts, / com aquesta flor roja al magraner / que s’exalta amb el raig de sol que sotja / durant un temps molt breu entre uns balustres».\nSi observem l’evolució que fan les flors de la magrana per convertir-se en fruits, veurem com les boletes vermelles s’obren adquirint la forma de fanalets japonesos. A mesura que avança l’estiu, la part de darrera de cada flor es fa més ampla, i el «fanalet japonès» esdevé de més a més semblant a una pera coronada. La seva corona allargada es fa més petita i seca mentre el cos de la fruita s’arrodoneix.\nMireu la foto de la magrana com a reina de la tardor feta per Toni Bra, al Poema a la magrana: La granada, de García Lorca: tot apreciant la seva interpretació humorística, tinguem present que la magrana, durant molts segles, s’ha considerat un símbol del poder. Els egipcis eren enterrats amb magranes. Es creu que precisament la forma d’una magrana oberta va suggerir el disseny que avui en dia adorna els caps dels reis.\nSegons la tradició jueva, la magrana té 613 llavors (nombre igual als 613 manaments de la Torah), i és un símbol de la veritat. A la mitologia cristiana, les llavors simbolitzen els creients d’una sola església. Josep Gordi Serrat la defineix com a símbol de reialesa, esperança i vida futura, així com també de la resurrecció de Jesús, i cita els versos del Càntic dels càntics on apareix el valor de la magrana com a fruita que satisfà l’assedegat. L’esposa diu (Ct 8, 2):\nQuan et trobaria per fora, et podria besar sense que ningú me’n fes retret. Et conduiria i et faria entrar a la casa de la meva mare, que em nodrí, i jo et donaria a beure vi perfumat i most de les meves magranes».\nEl «Somni causat pel vol d’una abella al voltant d’una magrana un segon abans de despertar» (1944) té un lloc prominent a l’obra de Dalí. El mateix Dalí va crear una joia «El cor de magrana»: una agulla de pit. Federico García Lorca veia una magrana com a un cel crista·litzat on cada gra és un estel: un cel sec i comprimit. La veia com un rusc diminut format per boques de dones; un cor generós, perfumat, que per fora és tan dur com el cor humà; un crani i un tresor.\nA Rússia, els interpretadors dels somnis diuen que si somies amb la teva estimada que et dóna de menjar llavors de magrana, a la vida real resistiràs a l’encís de les dones malintencionades.\nA Catalunya, hi ha un poble d’uns 150 habitants que té un magraner al seu escut. Es troba a 25 km de Lleida, i es diu Granyena de les Garrigues.\n· Article publicat a El Periòdic d’Andorra i a Avet Verd el 30.04/02.05.2012 ·\nAquesta entrada ha estat escrita per F. Mas i Castanyer i enviada el 9 maig 2012 at 12:13 pm classificada a Actualitat, Cultura popular i tradicional, Educació. Aquí tens l'enllaç permanent. Comentaris i trackbacks deshabilitats.


Aristodem de Messènia - Viquipèdia, l'enciclopèdia lliure\nAristodem de Messènia\nAristodem (en grec Ἀριστόδημος) va ser un rei messeni del segle viii aC.\nAl sisè any de la primera guerra messènica, l'oracle de Delfos va predir que l'estat messeni només sobreviuria si una filla d'un membre de la dinastia dels Epítides (descendents d'Èpit) fos sacrificada. La filla del rei Licisc, no va ser acceptada per Epèbol, l'endeví de la ciutat, perquè no la va considerar filla autèntica i Aristodem, un valent guerrer que era d'una branca dels Epítides, va oferir llavors a la seva filla.\nEl nuvi de la noia s'hi va oposar i per salvar-la va declarar falsament que estava prenyada. El pare va matar la seva filla i va obrir-li la panxa per veure si era veritat. Epèbol no va acceptar el sacrifici perquè la mort de la noia no s'havia ofert als déus i va demanar una altra noia, però el rei Eufes (Euphaes) va convèncer el poble que la petició ja s'havia complert.\nQuan tot això es va saber a Esparta, per temor la guerra va quedar aturada per cinc anys després dels quals finalment es va reprendre i el rei Eufes va morir a la lluita i no va deixar hereus.\nLlavors Aristodem fou elegit rei i el 724 aC va obtenir una gran victòria, però els espartans es van assabentar del frau en el sacrifici de la noia i van seguir la lluita obtenint diverses victòries fins que el rei, sense esperança, es va suïcidar (vers el 722 aC).\n↑ Pausànies. Descripció de Grècia. IV, 9, 10, 11 i 13\nObtingut de «https://ca.wikipedia.org/w/index.php?title=Aristodem_de_Messènia&oldid=28061543»\nDarrera modificació: 20 ago 2021 a les 15:52\nLa pàgina va ser modificada per darrera vegada el 20 ago 2021 a les 15:52.


D’altra banda, el consistori vol “compatibilitzar” els usos esportius amb altres usos a les platges i ha delimitat zones en quatre platges de la ciutat per fer esport: Sant Miquel, Somorrostro, Nova Icària i Bogatell. Control de l’aforamentAquest estiu, el càlcul de l’ocupació a les platges el faran exclusivament els informadors, ja que no hi haurà videosensors, com l’estiu passat. “Hem vist que les restriccions que teníem l’any passat eren molt més estrictes; la situació no era com la que tenim ara i a l’hora de dimensionar el servei vam veure que treballar-ho a partir dels informadors ens ajudava a donar resposta a moltes necessitats”, ha justificat la directora de platges.Segons ha explicat, en diversos punts del dia els informadors hauran de fer un càlcul de les persones que hi ha a les platges. Bàsicament ho faran mitjançant inspecció visual a peu de sorra i comptaran amb un dispositiu electrònic que els facilita el càlcul i l’enviament de la informació, que es podrà consultar al web. A banda de comptar persones, també hauran d’informar als usuaris que han de complir les distàncies de seguretat entre grups i ajudaran a regular els accessos si s’arriba a ocupacions altes. En cas extrem i de molta afluència es tancaria la platja amb el suport de la Guàrdia Urbana. Amb tot, el consistori insisteix que la voluntat és retornar a la normalitat. A partir de la temporada alta, que s’inicia a finals de maig, hi haurà 22 informadors, 24 controladors d’accessos i dos coordinadors repartits en dos torns, de dilluns a diumenge de les 10 del matí a les 20 hores.Sistema de semàforsEl que no canvia, des del punt de vista de l’usuari, és la informació disponible. Igual que l’estiu passat, l’Ajuntament publica a temps real el nivell d’ocupació en cadascuna de les platges, segons un codi de colors. L’indicador verd equival a ocupació baixa, de menys del 40%; l’indicador groc a ocupació normal, entre un 40 i un 60%; l’indicador taronja a ocupació alta, d’entre el 60 i el 80%; i l’indicador vermell a ocupació molt alta, de més del 80%. Espais delimitats per fer esportSant Miquel, Somorrostro, Nova Icària i Bogatell seran les quatre platges on es podran fer usos esportius, que s’han escollit perquè són les que compten amb més espai de sorra. “Hem delimitat un espai específic amb la idea que les pistes de vòlei que ens han envaït durant el confinament comarcal només es puguin posar allà”, ha dit Giménez, que ha matisat que també s’inclouen en aquests espais altres esports, com pot ser futbol platja. De fet, l’Ajuntament prepara una regulació específica d’usos esportius per “endreçar” la situació vista en els darrers mesos. Actuacions prèviesDel 10 al 17 de maig està previst que es facin actuacions “d’estabilització i perfilat” a les platges de Barcelona, tasques prèvies a l’inici de la temporada alta. Bàsicament, es transvasarà sorra de zones on s’hi acumula cap a zones deficitàries en sediments.


LA NOIA QUE ES VA CAPBUSSAR ENDINS EL COR DEL MON : Agapea Libros Urgentes\nEstás aquí: Literatura > Libros de Literatura Iberoamericana > La noia que es va capbussar endins el cor del món, Sabina Berman Goldberg\nCatalogada de «realisme commovedor», en aquesta novel·la percebrem el món i el mar a través dels ulls d’una nena autista, un món on prima la literalitat, on les coses són el que són, i no són el que no són. Un text que convida a la reflexió sobre la societat, les relacions humanes i les ambicions, però principalment, sobre nosaltres mateixos. Un llibre que hauria de ser llegit i rellegit perquè ens acosta a la nostra essència, als nostres orígens, i és que, com diu la Karen, primer penso i després existeixo\nEl libro La noia que es va capbussar endins el cor del món cuenta con las siguientes ediciones:\nLa noia que es va capbussar endins el cor del món (tapa blanda)\nLa noia que es va capbussar endins el cor del món (tapa blanda con solapas)\nLibro de Sabina Berman Goldberg\nISBN: 8416328528 ISBN-13: 9788416328529\nLa noia que es va capbussar endins el cor del món en Edición tapa blanda con solapas de Editorial Alrevés S.L\nISBN: 8493792020 ISBN-13: 9788493792022\nCom entendries la vida si el teu cervell no et permetés entendre els eufemismes, les metàfores, si les teves connexions neurològiques no et permetessin mentir ni tenir fantasies? Però, i si al mateix temps tinguessis una memòria privilegiada i la teva capacitat d’organització espacial estigués dins de la categoria de geni...?\nEn definitiva, com entendries la vida vivint en un pragmatisme absolut però amb un alt grau de simplicitat i lucidesa?\nTot comença a Mazatlán, poble costaner del Pacífic mexicà. La tieta de la Karen, arribada d’Estats Units per heretar l’empresa familiar, Atunes Consuelo, es troba la Karen, la seva neboda, una nena totalment desvalguda i deixada de la mà de Déu.\nLes limitacions mentals i la incapacitat òbvia de la Karen per comunicar-se o interactuar amb altre gent fa que la seva tieta Isabelle es dediqui d’inici a «civilitzar» la noia.\nObsessionada en el tractament de la tonyina, la Karen inventa una nova forma de pescar-la sense «estrès» i de protegir els dofins que habitualment són capturats en el procés.\nLa Karen es va «humanitzant» cada cop més però sempre amb distància.\n«I allà, a prop d’ells però alhora lluny, em vaig adonar que sempre seria així. M’estaria a prop dels humans, però lluny.»\nA la Karen li agrada existir...\n«I ajaguda tota Jo al fons de la sorra de l’oceà, em dedico a existir. A ser.\nI a la màxima felicitat possible: a mirar.»\nEl autor de La noia que es va capbussar endins el cor del món, con isbn 978-84-16-32852-9, es Sabina Berman Goldberg, esta publicación tiene doscientas ochenta y ocho páginas.


Cecili Buele serà el candidat del PSM a les eleccions generals del 2000\n«Vull ser una veu forta i un vot ferm a Madrid», diu el diputat nacionalista\nJ.M. | 26 novembre 1999\nCecili Buele va ser presentat ahir com a candidat del Partit Socialista de Mallorca (PSM) a les pròximes eleccions generals. Buele va ser presentat pel seu secretari general, Mateu Morro, com una persona amb «gran capacitat de feina» i «molt rigorosa» amb els compromisos institucionals.\nLa candidatura de Buele va ser acordada «per unanimitat» a proposta de la Comissió Executiva dilluns passat. Una vegada que el Consell Polític i la Federació PSM-Entesa Nacionalista la ratifiquin, Buele quedarà com el candidat definitiu el dia 18 de desembre, quan quedaran tancades les llistes al Congrés dels Diputats i al Senat.\nEl secretari general del PSM va dir que la campanya electoral nacionalista es basarà en la potenciació de dues línies. «Una orientació progressista i ecologista i la defensa dels interessos de les Illes Balears», va especificar Morro. Els nacionalistes d'esquerres mallorquins, menorquins i eivissencs treballen per «rompre el bipartidisme i per anar posant pedres amb els altres nacionalistes de l'Estat per anar cap al federalisme».\nEl candidat nacionalista va resumir el seu objectiu en «convertir-me en una veu i un vot nacionalista per Mallorca i per les Illes Balears» a Madrid. «Una veu forta i un vot ferm», va incidir Buele, que també va remarcar que no es representa a si mateix, sinó a la «formació política nacionalista més antiga i més consolidada de Mallorca».


ENERGIA I IMAGINACIÓ. TALLER DE CREACIÓ ESCÈNICA AMB PETER GADISH\nDATES: 19 i 20 de setembre de 2020\nPREU: 70€ (55€ membres de l’AADPC)\nEl recurs principal del creador escènic és la imaginació. A més de la seva presència i concentració, és imprescindible també l'energia extra amb la que l’actor envia als espectadors les imatges exteriors i/o interiors de la seva creació, tancant així\nel cercle màgic del teatre.\nEn el taller desenvolupem aquests recursos individuals i col·lectius amb rituals, disciplines, exercicis i jocs fent: de l'impossible-possible,\ndel fàcil – divertit i bell. Canalitzarem els exercicis en situacions i escenes sense paraula.\nPeter Gadish va començar a actuar ja de molt jove al seu país natal (Hongria) fent diverses formes de teatre: teatre infantil, actor radiofònic, cabaret satíric a la TV, show-man en bars nocturns. Amb el teatre universitari de Debrecen (Hongria) va realitzar gires per Alemanya, Polònia i Unió Soviètica. El 1972 es trasllada a Israel on estudia la carrera de teatre i interpretació a la Universitat de Tel Aviv. Va ser membre fundador del grup de teatre sociopolític "Neve Tzedek". Aquesta companyia va estrenar obres d'autors israelians contemporanis i clàssics europeus. En paral·lel van realitzar treball teatral amb grups de nens de barris marginals. El 1990 es va traslladar a Barcelona, on dedica la major part de la seva activitat a l'educació teatral.


Casa de 4 dormitoris sobre una parcel·la privada amb fantàstiques vistes a la vall en venda a Urús, la Cerdanya.\nLa casa es distribueix en tres plantes. A la planta baixa, ens trobem amb un còmode rebedor, una cuina independent amb accés a la zona d'aigües, un ampli saló-menjador amb llar de foc central i accés a un balcó amb excel · lents vistes a tota la vall. En aquesta mateixa planta, se situa el dormitori principal amb el seu bany privat.\nFinalment, la planta semisoterrani està destinat a garatge amb espai per a dos cotxes.\nAquesta casa se situa a Urús, una localitat que destaca per estar situat a pocs minuts de túnel de l'Cadí, amb unes magnífiques vistes a la vall en el seu conegut mirador.\nÉs un poble ideal per als amants de les activitats, tant a l'estiu com a l'hivern, ja que és a prop de les estacions de La Molina i Masella ia peu de diversos senders.\nEn venda, Casa / Vil·la 1.365.000 €


SFxI: Jaume Marfany: «Nosaltres estem preparats... i vosaltres?»\nA partir d'avui mateix caldria aparcar els interessos de partit i treballar per aconseguir la unitat d'acció necessària, la unitat d'acció imprescindible de cara al 27-S. Caldria recordar que les properes eleccions les volem i han de ser plebiscitàries. L'important del 27-S no és quin partit sortirà guanyador, sinó si l'independentisme aconseguirà una majoria social inqüestionable que ens permeti encarar el procés constituent que ens ha de dur a la proclamació de la nova República catalana independent.\nNo caiguem en temptacions fàcils i, davant la lectura d'alguns resultats, tornem a dividir el país en l'eix dreta-esquerra. És cert que, per primera vegada a Catalunya, els vots de l'esquerra independentista (ERC + CUP) superen els de CiU (730.462 per als dos primers i 667.568 per a CiU). Uns i altres han de superar diferències i pensar única i exclusivament en l'objectiu comú.\nSerà complicat per a tots, però queden només 125 dies per al 27-S i no podem perdre el temps en discussions i debats estèrils. Només hi ha una possibilitat real de canvi, d'un canvi autènticament revolucionari que és la porta d'entrada a més canvis. La millora social i democràtica passa indiscutiblement per la independència i per l'obertura d'un nou procés constituent.\nSi no som capaços de treballar junts, d'oblidar ni que sigui per uns mesos les diferències ideològiques i els greuges particulars, si no podem assolir una ferma unitat d'acció de cara a l'objectiu comú, potser haurem de reconèixer que encara no estem preparats per la independència. La societat civil hem demostrat pel dret i pel revés que sí que estem preparats per a la independència.\nNosaltres, doncs, n'estem de preparats... i vosaltres?


Noves mesures i restriccions contra la COVID-19 a partir del 8 de febrer | Ajuntament de Riudellots de la Selva\nEls comerços i establiments del sector de la restauració poden ampliar el seu horari d’obertura. Tant les terrasses com a l’interior, podran obrir de 7.30 a 10.30 h i de 13 a 16.30 h.\nEls equipaments esportius en espais tancats podran obrir amb aforament al 30%, amb activitats grupals limitades a 6 persones i amb ús obligatori de mascareta. Els vestidors seguiran tancats.\nLes mesures entren en vigor el dilluns 8 de febrer i s’allarguen dues setmanes, fins al 22 de febrer. Seguiran sota estricta revisió i dependran de l’evolució de les dades epidemiològiques


El Govern, Turespaña i majoristes faran junts campanyes a Alemanya\n11 maig 2021 08:44\nR.C. | 08 novembre 2003\nEl Govern, Turespaña i els grups turístics alemanys, entre ells Thomas Cook i TUI, estan negociant durant aquests dies ultimar una campanya promocional conjunta de les Balears al mercat alemany durant el 2004, amb l'objectiu de recuperar la quota de mercat perduda els darrers quatre anys i millorar la imatge turística de les Illes.\nEl director de Turespaña, Javier Piñanes, en aquest sentit, mantingué ahir a Chiclana de la Frontera una primera trobada amb el president de TUI-Alemanya, Volker Böttcher, i el responsable de Producte de la TUI, Sören Hartrmann.\nPiñanes assenyalà després d'aquesta trobada que «s'intensificaran els contactes i relacions amb els majoristes alemanys per generar un clima de confiança cap a les destinacions turístiques més afectades els darrers anys per la crisi alemanya, com és el cas de les Balears. Volem aprofitar la celebració el pròxim any del congrés dels agents de viatges alemanys DRV a Palma per planificar tota una sèrie d'accions conjuntes amb el Govern, en aquest cas la Conselleria de Turisme, i els grups turístics per ultimar una sèrie de campanyes específiques promocionals a Alemanya durant tot l'any, però sobretot els mesos tradicionals de vendes de reserves», afirmà.


Paraules despullades: Pensaments ancorats\nPublicat per Guspira a 9:51\nÉs molt bonic, guspira i crec que tot en hi podem reconèixer una mica.\n10 de març de 2011 a les 10:12\nM'he embriagat de...paraules excel·lents, magistrals i magnífiques. Impressionant com has demostrat sentiment.\nNo tots saben fer-ho.\nUna abraçada, benvolguda Guspira\n10 de març de 2011 a les 10:44\nLa melangia ja ho té això ...aquest regust però a vegades es torna dolç.\nUn bon capde guspira!\nm'agrada....brollen els sentiments\n10 de març de 2011 a les 14:32\nPreciós Guspira. I com diu la Carme, crec que tothom, en algun moment de la seva vida, ha passat, passa i passarà per fases d'aquestes. Tot sovint, els records més punyents són complicats i dolorosos d'oblidar.\n10 de març de 2011 a les 17:37\nParaules ben maques...i amb retràs felicitats pels 3 anys de bloc!\n11 de març de 2011 a les 14:07\npassava per aquí de visita,\n11 de març de 2011 a les 18:50\nCarme, guapa, gràcies per les teves paraules... Crec que tens raó; tothom ens podem sentir identificats amb el que descriuen aquests versos. Personalment, crec que és bo recordar amors o estima que pots tenir a les persones i no parlo només de la parella. Però també penso que a vegades, tot i que ens agradaria oblidar, el pensament es resisteix a fer-ho...\nUn altre cop, gràcies...\nOlguen: què et puc dir...? A banda que m'has fet posar vermella! :) Gràcies, gràcies i gràcies per tot el que em dius... I t'ho dic de veritat perquè no sé fins a quin punt sé transmetre sentiments, però si em dius això entenc que és perquè t'ha arribat i això, a mi ja em val... i també m'emociona...\nUna altra abraçada per a tu...\nNoa: és veritat, la melangia pot tenir aquest gust agredolç i penso que així ha de ser... Gràcies per la visita i benvinguda!\ngarbi24: Gràcies... D'això es tracta, de fer brollar sentiments i intentar que arribin a algú.\nsaps? M'agrada molt escriure així perquè m'agrada llegir els vostres comentaris. Unes mateixes paraules poden arribar de manera diferent a cadascú, segons el moment que viu, segons com se sent... I això, realment, és molt ric.\nPorquet: Gràcies per les teves paraules. Estic d'acord amb tu i amb la Carme i crec que aquest és un sentiment de vida i no ha d'estar forçosament relacionat amb la parella. Per qualsevol persona que poguem sentir amor, també podem\nsentir aquest doll de sentiments...\nOblidar pot ser dolorós, a vegades, només un tràmit pel que hem de passar. Altres, recordar pot ser una injecció de força per seguir el nostre camí. Tot depén, com sempre, dels sentiments...\nElfreelang: Gràcies per les teves paraules que també són ben maques!\nJoan Calsapeu: salut i bona setmana!\nHe trobat genials els versos 'Les paraules mudes / atabalen el meu propòsit / que ferotge barra el pas / al camí de l'oblit'. Aquests pensaments ancorats que tots tenim a vegades. Aquest mirar el passat amb una barreja de recança, d'enyorament, de ràbia, de voler oblidar-lo i de mantenir-lo viu pel temps.\nÉs d'una profunditat envejable, el poema. Felicitats, i endavant!\nCompany, gràcies... Gràcies per les teves paraules... No hi ha rèplica possible perquè has captat i has sentit i això, m'ha arribat...


Iñigo Agirre Kerexeta - Viquipèdia, l'enciclopèdia lliure\nIñigo Agirre Kerexeta\nIñigo Agirre Kerexeta (Elorrio, 9 d'agost de 1942) és un geògraf i polític basc. El 1969 es llicencià en geografia i història a la Universitat de Santiago de Compostel·la i 1976 es doctorà en geografia a la Universitat de Navarra. Ha estat professor de geografia humana i desenvolupament regional i sistemes d'informació a les Facultats de Filosofia i Lletres i Sociologia, i des de 1985 és catedràtic de Geografia a la Universitat de Deusto.\n9 agost 1942 (78 anys)\n22 març 1984 – 3 setembre 1990\n12 novembre 1982 – 16 març 1984 – Joseba Mirena de Zubía Atxaerandio →\nPolític, geògraf i professor d'universitat\nMilitant del Partit Nacionalista Basc (PNB), fou diputat Biscaia a les eleccions generals espanyoles de 1977, 1979 i 1982, però renuncià el 1984 al seu escó i fou substituït per Joseba Mirena de Zubía Atxaerandi. Fou escollit novament diputat a les eleccions al Parlament Basc de 1984 i 1986 dins les llistes del Partit Nacionalista Basc (PNB).\nHa estat membre fundador i Vicedirector de l'Institut Geogràfic Basc (Ingeba) i responsable de la Secció de Cartografia i Fotogrametria. De 1988 a 1997 fou representant del Govern Basc en el Consell Superior Geogràfic.\nEusko lurra (1979)\nEl Valle del Deba: estudio de geografía regional (1987)\nUsos del suelo en Bizkaia y su evolución 1960-1985\nElorrio : aproximación a una monografía local (1995)\nUsos del Suelo en Arratia, Duranguesado y Urdaibai (1998)\nAtlas Informático de Bizkaia (1992)\nAtlas Informático del departamento de Obras Públicas del Gobierno Vasco (1994)\nAtlas Informático del EUSTAT\nAtlas de siniestralidad de la red viaria de Bizkaia (1999)\nCurrículum al web de l'INGEBA\n«Obra de Iñigo Agirre Kerexeta» a Dialnet.\nBiografia a l'Enciclopedia Vasca Auñamendi\nObtingut de «https://ca.wikipedia.org/w/index.php?title=Iñigo_Agirre_Kerexeta&oldid=24783873»\nDarrera modificació: 3 set 2020 a les 22:17\nLa pàgina va ser modificada per darrera vegada el 3 set 2020 a les 22:17.


Ràdio Balaguer - Rosa Pujol pren possessió de la vicepresidència del Patronat de Turisme de la Diputació de Lleida\nRosa Pujol ha pres possessió del càrrec com a nova vicepresidenta del Patronat de Turisme de la Diputació de Lleida en un acte que ha tingut lloc aquest divendres al mateix Patronat amb la presència del seu antecessor Gerard Sabarich, el qual ha ostentat la responsabilitat de l’“Ara Lleida” des de l’any 2011 fins ara. Pujol i Sabarich han mantingut en primer lloc una reunió per fer el traspàs de documentació i d’informació sobre el Patronat de Turisme.\nPosteriorment, Rosa Pujol s’ha reunit amb el personal del Patronat de Turisme. D’una banda, ha expressat el seu agraïment a la nova corporació encapçalada pel president Joan Talarn, per la confiança dipositada en la seva persona per poder impulsar en aquesta nova etapa el sector turístic de la demarcació de Lleida per mitjà del Patronat de Turisme i la marca turística de referència “Ara Lleida”. En segon lloc ha transmès la confiança a l’equip humà del Patronat de Turisme per la feina feta fins ara i que coincideix justament amb la celebració del 30è aniversari de la constitució del Patronat. Finalment, Pujol ha expressat la seva ferma voluntat de treballar en aquests pròxims 4 anys en benefici de les comarques del Pirineu i les Terres de Lleida a través del sector turístic, “que representa un motor econòmic de referència, amb una oferta turística de primer ordre i amb una clara vocació d’internacionalitzar-la”.


Informació de la Ribera: EL CAMÍ SOLIDARI ARRIBA A SUECA\nEL CAMÍ SOLIDARI ARRIBA A SUECA\nVíctor Cerdá recorre des de fa un mes tota la província de València, 1.800 quilòmetres, per a ajudar a la Federació Espanyola de Malalties Rares\nEl Camí Solidari per les Malalties Rares ha passat hui pel nostre municipi, un dels últims que visitarà abans de finalitzar dissabte que ve en la ciutat de València. Víctor Cerdá, un brigadista forestal d’Imelsa, s’ha proposat recórrer a peu, en 30 dies, 1.800 quilòmetres, visitant els 266 pobles que conformen la província de València. Esta gesta esportiva d’ultradistància, mai realitzada fins al moment, té un marcat caràcter solidari perquè, amb ella, es pretén ajudar a la Federació Espanyola de Malalties Rares (FEDER), que agrupa les famílies afectades per una d’estes patologies, fent visibles les seues necessitats comuns i proposant solucions per a millorar la seua esperança i qualitat de vida.\nUn grup de persones, a títol personal i com a membres de clubs esportius de la ciutat, s’han unit a Cerdá en la seua arribada a Sueca. Pel carrer Cullera ha fet la seua aparició en la plaça de l’Ajuntament on un gran nombre de ciutadans li ha rebut amb calorosos aplaudiments. A més, li esperaven en la porta de l’edifici consistorial els regidors d’Esports, Teresa Ribes; Acció Social, Pilar Moncho; Urbanisme, Enrique Vidal; Turisme, Manoli Egea; i Seguretat Ciutadana, Mª José Sarrió; els quals, ja en el saló de plens, li han fet entrega d’uns obsequis, entre ells una camiseta inèdita, dissenyada especialment per a ell, amb la inscripció “Sueca solidària” i un diploma acreditatiu del seu pas pel nostre municipi. “La recepció, amb tanta gent en la plaça, tants xiquets... ha sigut meravellosa i estic molt agraït i emocionat. Amb este Camí Solidari estem recorrent tots els pobles de la província de València per a dir que, a Espanya, existixen més de tres milions de persones que patixen alguna de les anomenades malalties 'rares', que no tenen finançament i investigació. I el que intentem és conscienciar la gent perquè els alts estaments intenten investigar i ajudar estes persones”, ha afirmat Cerdá.\nL’equip CazaRettos “naix de la il·lusió i ferm compromís d’un grup de persones que, de manera desinteressada i altruista, vol donar a conéixer la malaltia de la Síndrome de Rett i, per extensió, de totes aquelles malalties 'rares' o, millor dit, poc freqüents. Per a això, mitjançant la participació en proves esportives d’àmbit nacional i internacional i, per descomptat, amb la creació de reptes esportius exclusius, com és este cas, es pretén difondre el fet que estes malalties existixen i que, darrere, centenars de famílies lluiten cada dia de forma anònima per una il·lusió, per una esperança i perquè siguen reconegudes com qualsevol altra malaltia”, en paraules dels organitzadors.\nEl Camí Solidari està patrocinat per la Diputació de València, a través d’Imelsa i València Terra i Mar, i amb el suport de la seua àrea de Benestar Social.


Els nostres valors - Liberals d'Andorra\nVetllar per les llibertats personals és la clau de la nostra política. La intervenció de l’Estat s’ha de dimensionar en la seva justa mesura, de tal manera que les polítiques siguin eficients i sostenibles i aportin igualtat d’oportunitats a la ciutadania. En aquest sentit, del 18 al 21 de maig de 2017 es va celebrar a Andorra el Congrés del 70è aniversari de la Liberal Internacional, on més de 200 polítics liberals de 56 països de tot el món van aprovar i signar el nou Manifesto Liberal, que adapta el text aprovat a Oxford l’any 1947 —la principal font del pensament liberal— als reptes del segle XXI.\nManifesto Liberal 2017\nTots tenim el dret a exercir lliurement i amb responsabilitat envers els altres qualsevol aspecte de la nostra vida. Aquest és l’eix de totes les nostres accions polítiques. L’Estat ha de ser el garant del bon funcionament d’una societat que prioritzi l’educació, la plena ocupació, la sanitat i la seguretat.\nLa gestió pública requereix necessàriament el rigor més absolut. Cal gestionar els recursos de la ciutadania de manera òptima. Només així el país pot avançar decididament, garantint la sostenibilitat dels millors serveis per a tothom.\nEn una societat globalitzada, comunicada i interrelacionada no hi ha espai per a l’opacitat. La transparència sobre les accions polítiques, pagades per la ciutadania amb els seus impostos, és necessària en tots els àmbits.\nNo és possible dissenyar accions sense conèixer la realitat que ens envolta. Per això, mantenim reunions de forma periòdica i continuada amb el teixit associatiu i empresarial del país, més enllà dels períodes electorals. Ajuda’ns a millorar els nostres programes, fent-los més propers, àgils i funcionals per a una societat en constant evolució. Contacta amb nosaltres a través de la secció “Participa” o mitjançant les nostres xarxes socials.


Compliment - Codi ètic de les Associacions de Barcelona\nEl Codi ètic de les associacions de Barcelona disposa de diferents mecanismes de compliment en la renovació dels quals participen les entitats adherides. El mes de febrer de 2015 se'n van aprovar els darrers criteris, els quals suposen l’obligatorietat de lliurar, com a mínim, una vegada dins el trienni de seguiment, la memòria social i respondre el formulari en línia, en el qual les entitats que en formen part hi fan una autodiagnosi del funcionament a partir del decàleg ètic.\nContinuar avançant i plantejant aspectes que millorin el reconeixement i el bon govern de les associacions més enllà de les consideracions legals.\nEl qüestionari és d’accés tancat i, inclou una bateria d’indicadors repartits en diferents apartats que a més de l’autodiagnosi, permet que les dades introduïdes puguin oferir l’evolució dels diferents períodes de seguiment, l'elaboració de diferents informes comparatius (per dimensió, sector, àmbit geogràfic... ,) i veure aquells aspectes que es poden millorar. Alhora, les dades introduïdes, les poden utilitzar les entitats per a altres usos interns i/o externs.\nFitxa entitat. Dades públiques que es visualitzen a la fitxa de la pàgina web d’entitats adherides i vinculada al resum que genera l’informe sobre el bon govern de les associacions.\nEl qüestionari fet a mida està distribuït en tres apartats que posen èmfasi en els aspectes següents:\nSecció A. El govern i el seu funcionament\nSecció B. La base social


Acompanyament Relacional Personalitzat | Institut Relacional\nEl ARP és un innovador estil d’acompanyament que proposa un vincle professional amb persones, equips o organitzacions que decideixen avançar, passant a l’acció i comprometent-se amb el seu procés evolutiu.\nPerquè es desplega a través d’un vincle professional que permet l’exploració i validació de les fortaleses i genera compromís per al desenvolupament.\nPerquè posa el focus en les relacions que construïm amb les persones i les situacions i en com aquestes ens dificulten o faciliten l’acció.\nPerquè atén, amb reconeixement i acceptació, la singularitat de cada persona, ja sigui a nivell individual o en equip, donant valor a la història, cultura i valors propis.\nEl ARP es dirigeix tant a persones individualment, com a equips. La seva vocació és generar i promoure una cultura relacional global en empreses i organitzacions de l’àmbit educatiu, social, salut i governança pública. Per a això, proposa:\nDesenvolupar instruments i aplicacions que ajudin a avaluar l'experiència relacional per a implementar processos i procediments que facilitin relacions de qualitat, més flexibles, sostenibles i saludables.\nLes competències relacionals complementen els coneixements tècnics, perquè es despleguen tenint en compte les relacions. El ARP identifica, valora i acompanya el desenvolupament de les competències relacionals que, de manera transversal, permeten ampliar la capacitat de resposta i afrontar els reptes del futur.\nAugmentar la capacitat de comprendre el que ens passa i la forma singular en què ens relacionem amb el que ens passa. Considerant el moment i el context, posant en marxa accions coherents amb els propis valors i potencialitats.\nEl ARP, a més, proposa programes i serveis per atendre les necessitats singulars de persones, equips o organitzacions.\nSARPI: SERVEI ARP INDIVIDUALITZAT\nÉs un servei de visites concertades amb professionals de la Psicologia per a conversar, endreçar i posar claredat en allò que et preocupa. És un espai segur i individualitzat a la teva disposició on tractar temes pendents o bloquejats i enfocar-te en accions que donin sentit i direcció a la teva vida.\nReorientació, reequilibri i presa de decisions en entorns incerts.\nManeig i reducció de l'estrès per a major benestar en les teves relacions (personals, familiars, acadèmiques, laborals, parella).\nDesenvolupament de competències i recursos per a viure amb salut i focus en els teus objectius i valors.\nIntervenció d’acompanyament que permet als equips generar una narrativa compartida de les experiències i aprenentatges realitzats, i integrar-los per a afrontar els reptes del futur.\nAquestes propostes es basen en:\nOrdenament de l'experiència viscuda i aprenentatges dels equips.\nCriteris per a la regeneració davant els canvis i la incertesa.\nReconfiguració de xarxes relacionals saludables.\nBenestar i salut relacional.\nOrientacions estratègiques per a la tornada a la feina presencial.\nPsicologia Relacional Corporativa.\nPrevenció de Riscos Relacionals.\nCoordinadores de l’ARP:


Nacho Martín: «em van fitxar per pujar i és el que faré» - Regió7 :: El Diari de la Catalunya Central\nEl pivot de l´ICL destaca que el tècnic Ocampo "ens ha aportat un alt nivell d´intensitat als entrenaments"\njordi agut manresa 23.05.2018 | 20:06\nNacho Martín està sent decisiu en els trams finals dels partits de semifinals Joaquim Alberch\nNacho Martín està sent decisiu en els trams finals dels partits de semifinals\nEl pivot de l'ICL Manresa Nacho Martín es va mostrar convençut, en una entrevista publicada dimecres per L'Esportiu de Catalunya, que el seu equip aconseguirà l'objectiu de tornar a l'elit. Martín va ser clar en exclamar que "em van fitxar per tornar el Manresa a l'ACB i és el que faré".\nEl jugador, que va arribar el gener al Bages, afirma que té clar el paper que juga dins de l'equip, com va demostrar en els dos primers partits de les semifinals contra el Palència, disputats divendres i diumenge amb curtes victòries dels locals. Per a Martín, "em van fitxar per agafar responsabilitat i ho faré encara que falli, no deixaré de fer el meu joc perquè hi confio".\nEn les seves declaracions, Martín també va tenir paraules elogioses per al nou entrenador de l'ICL, Diego Ocampo. "Ens ha aportat un nivell d'intensitat en els entrenaments molt gran i també té una filosofia diferent a la que tenia l'Aleix [Duran], tot i que no vol dir que aquesta no fos bona". De tota manera, no serà fàcil i l'ICL només pujarà si tot l'equip fa una passa endavant i no només els veterans: "Jordi Trias i jo hem de ser capaços d'explicar a la resta què és jugar a Palència, com gestionar els arbitratges i la pressió, però aquest equip té talent i això vol dir que no s'ha d'explicar el bàsquet a alguns d'ells".\nPer a ell, no era falta\nMartín també va voler parlar de la polèmica falta de Jordi Grimau a 1,2 segons per al final del primer partit, que va possibilitar que pugués llançar dos tirs lliures que van donar el triomf a l'ICL per 86-85. Per a ell, "era molt difícil d'arbitrar. Jo crec que va ser falta del defensor, de Grimau, però ni veient la repetició mil cops no és fàcil de dir".\nAixò sí, va voler destacar que el factor Congost pot ser vital a l'hora de tombar les eliminatòries. "Ens dóna una força tremenda, és molt difícil que en una situació límit puguem perdre. Davant del Corunya, en el cinquè partit, si no haguéssim jugat a casa hauríem perdut".\nL'equip s'entrenarà aquest dijous al matí i viatjarà cap a Palència per afrontar, divendres a les 21 hores, el tercer partit de la sèrie semifinal.\nPerplexitat en un poble de Palència per l'aparició de sobres amb 50 euros.


Catalunya revalida el lideratge a la indústria espanyola dels videojocs - MetaData\nCatalunya revalida el lideratge a la indústria espanyola dels videojocs\nUn informe de DEV confirma que més de la meitat de la facturació del sector és catalana\nMarc Vilajosana Dimecres, 7 d'abril de 2021 | 12:30h\nCatalunya aglomera el 51% de la facturació, el 46% de les empreses i el 27,3% dels treballadors del sector de videojocs a Espanya | cottonbro (Pexels)\nCatalunya es manté un any més com a líder de la indústria del videojoc espanyol, aglomerant fins al 51% de la facturació del sector. Així ho constata la nova edició del Llibre Blanc del Desenvolupament Espanyol de Videojocs de 2020, desenvolupat per l’associació patronal DEV a través d’una enquesta pròpia als professionals de l’àmbit. Catalunya és també la regió que més llocs de treball genera al país, fins al 46% del total, i la que més empreses especialitzades acull, el 27,3%.\nAquestes xifres representen una lleugera davallada respecte a l’informe de l’any anterior, en què el Principat acumulava el 53% de la facturació, el 47% dels llocs de treball i el 28% de les empreses. El document destaca la “forta tradició” que té la producció catalana de videojocs mòbils, i reivindica el llançament d’obres com Unmemory, un títol a mig camí entre el videojoc i la literatura desenvolupat per Patrones y Escondites, i Colossus Down, el tercer joc de l’estudi barceloní Mango Protocol.\nCatalunya és la comunitat autònoma amb més empreses a Espanya, el 27,3% del total | Cedida (DEV)\nL’altra comunitat autònoma clarament dominant dins la indústria en termes econòmics és Madrid, que acumula fins al 24,4% de les companyies de videojocs espanyoles i el 26% dels empleats. En termes de facturació, es troba encara lluny de Catalunya, ja que representa el 28% del total. Una facturació que, a escala nacional, el 2019 va recaptar 920 milions d’euros, una xifra que mostra un creixement del 13% respecte a l’any anterior i que s’estima que arribi als 1.104 milions d’euros el 2020 tot i els efectes de la pandèmia.\nEl Llibre Blanc ressalta la dependència del sector en les petites empreses i els perills que això suposa. El 51% de les companyies que es dediquen a la producció i edició de videojocs a Espanya té menys de cinc treballadors i el 61% no arriba a facturar 200.000 euros anuals. A més, tant empreses com treballadors són majoritàriament joves: el 43% dels estudis té un màxim de cinc anys de recorregut, mentre que el 48% de la força laboral no arriba als 30 anys.\nCatalunya genera el 51% de la facturació, el 46% dels llocs de treball i el 27,3% de les empreses especialitzades\nUn altre dels problemes que posa en relleu és la dependència dels estudis nacionals al finançament propi: el 77% de les empreses recorren a l’autofinançament, i només un 18% té accés a publishers (distribuïdores) que aportin capital extern.\nEl català, més present que mai\nEn qüestions lingüístiques, el català segueix assentant-se dins de la producció de videojocs a Espanya, i ja representa el 20% del total d’obres produïdes a l’Estat durant el 2020, un augment d’un punt percentual respecte els informes de 2018 i 2019. Obres publicades recentment, com el plataformes en tres dimensions Mail Mole, són exemples de videojocs locals que incorporen el català com una de les seves llengües disponibles.\nUn de cada cinc videojocs espanyols incorpora el català com un dels idiomes disponibles\nL’anglès i el castellà segueixen sent les llengües més comunes dels videojocs espanyols, amb una presència pràcticament absoluta: el 98% dels títols té l’anglès com a idioma disponible, i el 94% estan en castellà. La llengua que experimenta un creixement interanual més rellevant és l’alemany, que passa d’estar disponible en el 46% dels jocs espanyols a fer-ho en el 60%, convertint-se en la tercera llengua més popular entre les obres nacionals.\nUn sector ben adaptat al teletreball\nL’informe d’enguany tenia especial interès per conèixer com ha encaixat la indústria espanyola el cop que ha suposat la pandèmia per la covid-19 i, en aquest sentit, destaca la capacitat del sector per a adaptar-se al teletreball. D’acord amb el Llibre Blanc, el 36% dels estudis nacionals ja treballaven íntegrament de forma remota abans de la crisi sanitària i el 62% ha seguit mantenint el 100% de la seva plantilla en teletreball un cop arribada la “nova normalitat”. Preguntats pels organitzadors de l’enquesta, un 41% dels estudis afirma que seguiran mantenint el teletreball total un cop s’acabi la crisi de la covid.\nLa crisi sanitària no ha suposat una catàstrofe econòmica per a un sector fortament adaptat al teletreball\nL’impacte econòmic de la pandèmia no ha estat tan demolidor com en altres sectors, però s’ha fet notar. El 25% dels estudis afirma haver disminuït la seva facturació mensual, mentre que un 47% confirmen que han hagut de paralitzar algun dels seus projectes durant la crisi sanitària i un 17% n’ha hagut de cancel·lar. Tot i això, la covid-19 no ha afectat negativament en termes de llocs de treball, atès que només un 7% dels estudis ha hagut de reduir el nombre d’empleats durant la crisi, pel 36% que l’ha hagut d’augmentar.\n“El videojoc ha estat clau en el transcurs de la pandèmia i ens ha acompanyat durant aquest dur any d’aïllament social”, ha afirmat la presidenta de DEV, Valeria Castro, a la presentació del Llibre Blanc celebrada aquest dimecres de manera virtual. La directiva ha volgut destacar la “capacitat de resiliència” que ha demostrat el sector dels videojocs durant el 2020, i ha marcat el 2021 com un “any crucial” per a començar a situar Espanya com un dels “referents mundials del desenvolupament”.


Escletxes als murs, manises caigudes i llits movent-se: el relat dels afectats pels terratrèmols al judici del Castor - EbreDigital.cat\nRedacció Ebre Digital.2021-10-25T09:19:00+02:0020 d'octubre de 2021|Societat| Alcanar|\nVan percebre, en primera persona, les tremolors: el llit, la casa es movien i molts objectes domèstics ballaven al seu voltant. Hores després van comprovar, perplexos, com els terratrèmols havien provocat escletxes visibles en parets i façanes o fet caure manises de la cuina.\nAquest és el relat que aquest dimecres han desgranat a l’Audiència de Castelló onze dels afectats amb danys materials pels sismes que va causar la injecció de gas al projecte Castor. Van recórrer al consorci de compensació d’assegurances perquè les seves companyies justificaven que eren terratrèmols causats per l’activitat del magatzem de gas submarí. La defensa ha intentat posar en dubte els danys argumentant que els moviments no van ser prou intensos per causar-los.\nEls terratrèmols de major magnitud –fins a 4,3 a l’escala de Richter l’1 d’octubre de 2013- i més intensos tenien lloc de nit o matinada. A preguntes de la fiscal, David Juanena ha relatat davant del tribunal que en va arribar a percebre tres. Una de les nits, la matinada del 3 d’octubre, van ser dos amb només vint minuts de diferència: el primer, al sofà mirant la televisió. “Vaig començar a preguntar per les xarxes si més gent l’havia notat”, apunta. A dos quarts d’una de matinada, un nou moviment que es va allargar durant cinc segons. “Vaig començar a moure’m. Aquest va ser més gran. Vaig tenir por”, relata.\nAl dia següent, Juanena va veure una escletxa en un cantó de la paret del seu dúplex que no existia anteriorment. Va comunicar-ho a la seva companyia d’assegurances i, temps després, el consorci de compensació d’assegurances li responia per carta que no acceptaven la reparació perquè es tractava de moviments sísmics causats “per la mà de l’home“. Va acabar assumint de la seva butxaca el cost de les reparacions, uns 1.200 euros\nRelats com el d’aquest afectat s’han succeït, descrivint situacions pràcticament calcades, en la sala de visites de l’Audiència de Castelló. Molts van viure la por quan els sismes els van despertar del son. A l’endemà, van comprovar que algun desperfecte o escletxa inexistent fins llavors apareixia a les seves cases. Manuela Meseguer ha explicat com li ballava el llit “amb molt d’espant, no sabia què fer”.\n“Se’m movia el llit i el gos corria pel passadís com un possés“, ha relatat Maria Josefa Redó, que també ha presentat una reclamació per danys després de trobar una escletxa que no parava de créixer a l’habitació que utilitzaven per estudiar les seves netes. “El paleta pensava que podia ser un moviment pels terratrèmols. Vaig recórrer a l’assegurança i em van dir que no era natural, sinó per la injecció de gas”, recorda.\nDanys en poblacions llunyanes\nVeïns i veïnes de Vinaròs, de Sant Mateu, Sant Carles de la Ràpita, però també de punts força més allunyats de la zona costanera pròxima a les injeccions del Castor, com Amposta. És el cas de Neus Mangrané, que acabava de rehabilitar una casa familiar de planta baixa i un pis, ha explicat. “Quan van haver moviments, vam notar que la casa es movia”, recorda.\nAquella sensació “estranya“, de moviments del sòl, es va acabar traduint a l’endemà amb escletxes “importants” a les partes interiors, als passadissos i també a la façana del carrer. Assegura que algunes, pel seu cost, no les van poder reparar i van posar-hi adhesius a sobre.\nLa defensa dels directius d’Escal UGS acusats, Recaredo del Potro i José Luis Martínez Dalmau, ha entomat aquestes declaracions amb preguntes cap als testimonis per posar en dubte que els sismes fossin causats per les injeccions de gas i, al mateix temps, minimitzar la seva intensitat real. Han insistit sobre el fet que el compensació d’assegurances rebutgés indemnitzar els afectats perquè els sismes de finals de setembre i principis d’octubre de 2013 no havien tingut “intensitat suficient” per provocar els danys.\nSismes fruit d’activitats industrials\n“Però a mi em va sortir una escletxa”, ha respost Juanena, tot recordant que la carta rebuda del consorci apuntava també, literalment, que només assumien compensacions per fenòmens sísmics d’origen natural “però no els produïts per l’activitat industrial derivada de l’acció humana i es realitzar en capes profundes de la terra”, en referència a les injeccions al magatzem de gas submarí Castor.\nAnteriorment als afectats, la coordinadora de permisos de treball de la plataforma marítima, Maria Francisc Rodríguez, ha recordat que va percebre els sismes al seu domicili, arribant-la a despertar en un dels casos perquè se li va moure el llit. Amb tot, ha declarat que no va passar por durant l’episodi.\nLa vista oral, en la qual del Potro i Martínez Dalmau s’enfronten a una petició de Fiscalia d’una pena de 6 anys de presó per un delicte ambiental, continuarà dilluns amb el testimoni de més afectats pels més de mil terratrèmols causats per la injecció de gas al Castor.


Un nutricionista revela el que has de menjar tres vegades al dia per perdre pes sense esforç - Regió7 :: El Diari de la Catalunya Central\nUn nutricionista revela el que has de menjar tres vegades al dia per perdre pes sense esforç\nEl repte viral que has de complir diàriament per perdre greix abdominal sense anar al gimnàs\nr. p. 22.05.2019 | 16:23\nAl llarg dels últims mesos, un nou moviment relacionat amb la vida sana i l'esport ha recorregut les xarxes socials. Es tracta de dues peticions virals que poden ajudar-te a millorar la teva vida i, alhora, a perdre pes de manera sana i segura. En definitiva dues activitats que han impulsat diferents marques i institucions i amb les que podràs arribar a temps a l'"operació biquini": el de menjar real durant almenys un mes, fugint dels insans ultraprocessats de la indústria alimentària, i caminar més de 15.000 passos al dia (el mínim que demana per estar saludable l'Organització Mundial de la Salut).\nEn aquest sentit, molts nutricionistes han llançat en les últimes hores a través de les xarxes socials els seus consells per poder arribar a temps a l'estiu amb el pes ideal. Un d'ells ha estat Miquel Gironès, un dels més seguits en xarxes socials gràcies al seu compte d'Instagram en què fa recomanacions per a una vida saludable i perquè estiguis en el teu pes ideal. Entre els consells d'aquest expert se'n troba un de clau: has de menjar tres peces de fruita al dia per intentar baixar pes de forma saludable. Però no només has de fer això. També és aconsellable beure un got d'aigua abans de cada àpat, el que també t'ajudarà a baixar pes perquè aconseguirà saciar el teu organisme.\nLa fruita (no importa quina, aprofita que a l'estiu hi ha més varietat) té tota mena d'efectes positius en la teva dieta i cap de negatiu. En aquest sentit els experts en nutrició fa mesos que insisteixen que cal fugir dels vells mites que predominaven fa anys i en els quals es diu, per exemple, que menjar fruita a la nit engreixa o que aquest tipus d'aliments tenen massa sucre. Més aviat al contrari.\nLa fruita t'ajudarà a oblidar altres postres que per descomptat són menys saludables, tenen més sucre i no t'ajudaran gens ni mica en el teu objectiu de perdre pes. De fet és el complement ideal del teu esmorzar, sigui amb formatge fresc o amb formatge batut. Així aconseguiras que el primer àpat del dia sigui realment saciant i que amb ell puguis fer tot el matí sense picar res o picant una altra peça de fruita com una poma que faci passar la gana però no et sumi calories innecessàries.\nLa fruita que has de menjar diàriament a l'estiu per perdre pes sense esforç.\nSet consells per lluir un somriure bonic.\nQuatre coses que has de fer per perdre pes a partir dels 40.


Batería: “El gol més important de la meva carrera”\nUn diana genial del brasiler a l’últim minut va classificar el Barça per a la Final de la UEFA Futsal Cup de Lisboa\nDesprés de l’èpica classificació per a la final de la UEFA Futsal Cup de Lisboa, els jugadors del Barça han atès els mitjans de comunicació aquest dissabte al matí a l’hotel on estan concentrats. Un dels focus d’atenció ha estat Batería, l’autor del gol decisiu a l’últim minut. “És el més important de la meva carrera”, reconeixia. A continuació recollim les impressions d’alguns dels protagonistes al Meo Arena:\n“Estic molt content per la victòria. Era el nostre primer objectiu, poder passar a la gran final”.\n“Al principi hi havia molta tensió per tot el que hi havia en joc, però potser és dels millors partits que hem fet, un dels que més units hem estat. Tots lluitàvem en la mateixa línia. Això es va notar a la pista amb la gran victòria”.\n“Un gol així et surt sol. Algunes persones em van comentar que els porters de l’Sporting normalment es tiraven a terra en totes les jugades i vaig fer el que creia que era el millor i em va sortir de la millor manera”.\n“Tot va ser molt ràpid, després no vaig saber com reaccionar. Tothom espera marcar un gol tan decisiu. És el més important de la meva carrera, juntament amb el que vaig marcar a l’últim segon de la final de la Copa d’Espanya. Em quedo amb els dos”.\n“La final serà un partidàs, el Kairat té un gran equip. Hem d’estar tranquils i tenir paciència perquè juguen molt bé amb el porter”.\nDyego (MVP de la semifinal)\n“Vaig tenir unes sensacions molt bones. Estic content per l’MVP, però més per la victòria. Vam aconseguir el que volíem, la classificació per a la final. L’equip va estar molt bé, molt concentrat”.\n“És un dels millors partits que he fet amb el Barça. Feliç perquè eren unes semifinals, un partit important. Ara toca treballar per guanyar el campionat”.\n“La final serà difícil. Ells juguen d’inici amb el porter jugador i hem de tenir tranquil·litat per saber marcar bé la defensa”.\nSergio Lozano (Va rebre l’alta abans del partit, però no va jugar)\n“Em sento bé, en plenes condicions. No m’està molestant. És clar que encara és aviat per a aquest tipus de lesió, però aquesta és una cita important per a nosaltres. Sóc aquí per ajudar l’equip, ja sigui dins o fora, un minut o dos”.\n“Fora de la pista es passa malament, perquè m’agrada jugar aquest tipus de partits, són ambients que no veus sempre i m’agradaria ser-hi. Ho estic vivint d’una altra manera, però l’important és que l’equip estigui guanyant”.\n“La final amb el Kairat serà un partit estrany, diferent. Ells juguen amb el porter jugador, a no jugar. No ens hem de precipitar per poder contrarestar-ho. Aquí serà la clau. Nosaltres hi arribem després d’un gran partit i esperem poder guanyar”.


El conseller de Governació, Jordi Ausàs, inaugura la llar d'infants l'Esquirol de Sant Guim de Freixenet - Sala de premsa. Generalitat de Catalunya\nEl conseller de Governació, Jordi Ausàs, inaugura la llar d'infants l'Esquirol de Sant Guim de Freixenet\nquery_builder 30 gener 2009 00:00\nEl Departament de Governació i Administracions Públiques ha subvencionat les obres amb 147.556 euros\nEl conseller de Governació i Administracions Públiques, Jordi Ausàs, presidirà l’acte d’inauguració de la llar d’infants l’Esquirol de Sant Guim de Freixenet (Segarra) dissabte, 31 de gener, a les 12 hores. El conseller estarà acompanyat de l’alcalde de Sant Guim de Freixenet, Pere Solé, i el director dels Serveis Territorials del Departament a Lleida, Tomàs Pujol.\nLa segona fase de les obres de la llar d’infants, amb un pressupost de 231.803 euros, ha estat subvencionada pel Departament de Governació amb 147.556 euros del Pla únic d’obres i serveis (PUOSC). El centre té una capacitat per a 41 infants.\nPrèviament, a les 11 hores, el conseller de Governació, Jordi Ausàs, visitarà l’Ajuntament de Sant Guim de Freixenet, on es reunirà amb l’equip de govern del consistori. Durant el recorregut fins a la llar d’infants l’Esquirol, el conseller Jordi Ausàs, visitarà diverses obres com la rehabilitació de dos edificis i la millora dels jardins centrals i del passeig Arbrat del carrer Major.\n12:00|.Llar d'infants (ctra. de Santa Coloma, s/n)|Sant Guim de Freixenet (La Segarra)\nEl conseller de Governació i Administracions Públiques, Jordi Ausàs, presidirà l’acte d’inauguració de la llar d’infants l’Esquirol. El conseller estarà acompanyat de l’alcalde de Sant Guim de Freixenet, Pere Solé, i del director dels Serveis Territorials del Departament a Lleida, Tomàs Pujol.


Club de lectura Can Rajoler: El llibre de la teva vida\nEl llibre de la teva vida\nLes Biblioteques de la XBM (xarxa de biblioteques municipals) estan buscant el llibre de la vostra vida i aquí juguem un paper molt important els clubs de lectura, perquè aquest llibre el triem nosaltres...\nEsteu tots convidats i convidades a participar en aquesta iniciativa. Es tracta de proposar una o unes lectures, a poder ser consensuades per tot el grup, i fer arribar les aportacions a la pàgina web que ha creat la Xarxa de Biblioteques de la Diputació de Barcelona per als clubs de lectura. D'entre els més coincidents es farà un catàleg de recomanacions que trobareu en aquest web a partir de Nadal.\nAquí teniu l'enllaç: http://www.diba.cat/biblioteques/clubsdelectura/. També trobareu referenciada la 3a. trobada de clubs de lectura al TNC, així com un llistat de les biblioteques de la xarxa que comptem amb clubs de lectura. Trobareu que la Biblioteca Can Rajoler està doblement representada, tant pel club de lectura per adults, com per al club de Superlectors, que és el club de lectura per a nens i nenes que dinamitza la Núria i que enguany ha arribat a la seva desena edició.\nI pel que fa al llibre de la vostra vida, aneu rumiant... En parlem demà a la Biblioteca!\nPublicat per clubdelecturacanrajoler a 11:35\nJo com que ara em dedico a fer capanes… ho dic per mitja del blog:\nBoto per “Ets la meva vida, ets la meva mort” de la Maria de la Pau Janer, vaja que escombro cap a casa!!\nPer cert ja m’ha dit que va estar molt bé el “club” dimecres... que van haver-hi moltes rialles!\nI també m’ha dit un ocellet que la Conxita li va dir quatre cosetes al Gironell... ostres Conxita i jo que m’ho he perdut!!!\ndivendres, 28 de novembre de 2008 a les 20:53:00 CET\nSisplau quines preguntes..., MIRALL TRENCAT de Mercè Rodoreda\ndivendres, 5 de desembre de 2008 a les 20:58:00 CET\nUiiiiiiiii jo d'això d'un paper per enviar via internet no en sabia res!! m'en podeu fer arribar 1...\nJa Sònia, tots tenim el nostre idol!!!\ndilluns, 8 de desembre de 2008 a les 20:49:00 CET\nclubdelecturacanrajoler ha dit...\nMaria, era fins el dia 5 de desembre...\ndimarts, 9 de desembre de 2008 a les 18:19:00 CET


A partir del 16 de maig, nou servei de bus a la demanda | Baixbus\nPresentat al Centre Aeronàutic de l’aeroport del Prat el nou sistema de bus a la demanda que Baixbus oferirà a partir del 16 de maig\nL'alcalde del Prat, Lluís Tejedor; Antoni Poveda, vicepresident de Transport i Mobilitat de l’Àrea Metropolitana de Barcelona; i Sonia Corrochano, directora de l'Aeroport de Barcelona-el Prat, han estat les persones responsables, juntament amb els directors de Baixbus, de donar llum verda al nou sistema de bus a la demanda, iniciativa que s'emmarca en el projecte europeu D-AIR de reducció de les emissions de CO2 en els entorns aeroportuaris.\nEl nou servei d'autobús a la demanda es posarà en marxa durant el mes de maig per a les línies urbanes del Prat PR2 i PR3. Aquest sistema serveix per donar servei a zones amb una demanda escassa o molt concentrada en alguns moments del dia, però que necessiten estar connectades amb transport públic.\nAquest servei connectarà la ciutat amb el tanatori del Prat, el Parc de Serveis Aeronàutics i la zona de l'hangar d'Iberia. La petició es podrà fer en pujar a l'autobús i a les parades solars amb polsador instal·lades a tal efecte. Un sistema informàtic gestiona el procés d'assignació de les peticions i informa l'usuari del temps que falta perquè arribi el bus a la parada sol·licitada. En cas que cap passatger no ho demani, l'autobús acabarà el seu recorregut a la parada del carrer del Riu Llobregat amb la ronda del Sud, al barri de Sant Cosme.\nEl sistema permet, doncs, a través dels polsadors a les parades, demanar l'autobús als treballadors del Parc de Serveis Aeronàutics i l'hangar i a les persones que es trobin a la parada del tanatori – Cementiri del Sud. Aquest sistema permet optimitzar el cost d'operació de l'autobús, estalviar consum de combustible i reduir emissions de contaminants; tot això sense minvar el servei ofert als usuaris.